Άρδυς (γιος Αντίοχου Γ΄)

Ο Άρδυς ήταν ένας πρίγκιπας της Δυναστείας των Σελευκιδών, ηγεμόνων της Συρίας κατά την ελληνιστική περίοδο. Ήταν γιος του Αντίοχου Γ' του Μέγα και της βασίλισσας Λαοδίκης Γ'.

 Βιογραφικά στοιχεία 
Την ύπαρξή του αναφέρει ο ιστορικός Τίτος Λίβιος, στο έργο του «Ιστορία της Ρώμης»Τίτος Λίβιος, «Ιστορία της Ρώμης», 33.19. Στην αφήγηση περιλαμβάνεται η πληροφορία πως όταν ο Αντίοχος Γ' προέλασε το 197 από τη Συρία στις Σάρδεις τοποθέτησε ως επικεφαλής ενός σώματος στρατού δύο από τους γιους του: το ΜιθριδάτηΥπάρχουν αμφιβολίες σχετικά με την ταυτότητά του, αλλά η επικρατούσα άποψη θέλει να πρόκειται για τον Αντίοχο Δ' Επιφανή, ο οποίος αργότερα άλλαξε το όνομά του. και τον Άρδυ. Αξιοσημείωτο είναι πως το πρώτο όνομα είναι περσικό και το δεύτερο λυδικό (ελληνικό). 
Ο Πολύβιος αναφέρειΠολύβιος, 5.53.2 ωστόσο κάποιον Άρδυ, διοικητή της δεξιάς πτέρυγας ιππικού του Αντίοχου Γ' κατά τη μάχη εναντίον του σφετεριστή Μόλωνα. Οπότε δεν αποκλείεται και να πρόκειται για μια σύγχυση μεταξύ των δύο προσώπων.

 Σημειώσεις 

 Πηγές 
 Cleopatra I , βιογραφία από τον Christopher Bennett, σημείωση 4.iv
 Τίτος Λίβιος, «Ιστορία της Ρώμης», 33.19
 Children of Antiochus III

 Δείτε Επίσης 
 Δυναστεία των Σελευκιδών
 Αυτοκρατορία των Σελευκιδών
 Ελληνιστική Περίοδος

Κατηγορία:Δυναστεία των Σελευκιδών
Κατηγορία:Ελληνιστική περίοδος